પોલીસે જણાવ્યું કે, આ હુમલામાં કયા અને કેટલા આતંકીઓ સામેલ હતા તે વિશેની તપાસ કરવામાં આવી રહી છે. આ પહેલાં 8 ઓગસ્ટે સોપોરમાં આતંકીઓએ એક હકીમ ઉર રહમાન સુલ્તાની નામના વ્યક્તિની ગોળી મારીને હત્યા કરી દીધી હતી. તે જ આતંકીઓએ અનંતાનાગ જિલ્લામાં એક પોલીસ પોઈન્ટ પર હુમલો કર્યો હતો. તેમાં એક પોલીસકર્મી ઘાયલ થયો હતો. જવાબી કાર્યવાહીમાં પોલીસે આ હુમલાને નિષ્ફળ બનાવ્યો હતો અને એક આતંકીને ઠાર કરવામાં આવ્યો હતો.